TSF ยื่นบังคับคดี “วุฒิศักดิ์ คลินิก” เหตุเบี้ยวหนี้สัญญาประนีประนอมกรณีตั๋วเงิน
TSF ยื่นบังคับคดี "วุฒิศักดิ์ คลินิก" เหตุเบี้ยวหนี้สัญญาประนีประนอมกรณีตั๋วเงิน
21 ม.ค. 2563

บริษัท ทรีซิกตี้ไฟว์ จำกัด (มหาชน) หรือ TSF เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่บริษัทฯได้ทำการฟ้อง บริษัท วุฒิศักดิ์ คลินิก อินเตอร์กรุ๊ป จำกัด ต่อศาลอาญาตามพระราชบัญญัติว่าด้วยความผิดอันเกิดจากการใช้เช็ค พ.ศ.2534 เป็นคดีอาญาที่ อ. 2409/2561 ลงวันที่ 31 พ.ค.2561 และคดีอาญาที่ อ.2612/2561 ลงวันที่ 12 มิ.ย.2561 รวมเป็น 2 คดี เพื่อเรียกร้องค่าเสียหายรวมทั้งส่งฟ้องต่อศาลแพ่งกรุงเทพใต้ ฐานความผิดความผิดตั๋วเงิน เป็นคดีที่ พ.2231/2561 ลงวันที่ 23 ส.ค.2561 อีก 1 คดี
ทั้งนี้ ต่อมา ทางบริษัท วุฒิศักดิ์ คลินิก อินเตอร์กรุ๊ป จำกัด ได้ทำสัญญาประนีประนอมยอมความต่อศาล ลงวันที่ 24 เม.ย.2562 ตกลงว่าจะจ่ายเงินตามเงื่อนไขของสัญญาประนีประนอมยอมความ ซึ่ง ณ ปัจจุบัน บริษัท วุฒิศักดิ์ คลินิก อินเตอร์กรุ๊ป จำกัด ไม่จ่ายชำระหนี้ตามที่ตกลงในสัญญาประนีประนอมยอมความต่อศาล ซึ่งทางบริษัทฯอยู่ระหว่างการส่งเรื่องบังคับคดีต่อศาล ซึ่งศาลอนุญาตแล้ว และอยู่ในระหว่างขั้นตอนการบังคับคดีต่อบริษัท วุฒิศักดิ์ คลินิก อินเตอร์กรุ๊ป จำกัด